钦定古今图书集成/明伦汇编/闺媛典/第329卷 > 周郊妇人
## 钦定古今图书集成/明伦汇编/闺媛典/第329卷 > 周郊妇人

按续刘向《列女传》：周郊妇人者，周大夫尹固所遇于
郊之妇人也。周敬王之时，王子朝怙宠为乱，与敬王
争立，敬王不得入。尹固与召伯盈、原伯鲁附于子朝《春秋》鲁昭二年六月，晋师纳王，尹固与子朝奉周之
典籍，出奔之数日，道还周郊。妇人遇郊，尤之曰：“处则
劝人为祸，行则数日而反，是其过三岁乎？”至昭公二
十九年，京师果杀尹固。君子谓周郊妇人，恶尹氏之
助乱，知天道之不祐，示以大期，终如其言。《诗》云：“取辟
不远，昊天不忒。”此之谓也。